《春旱天多风赠深甫》
宋代·刘敞

春旱天多风，十步不见人。自非势利役，谁肯轻出门。

我亦闭户居，寂寞卧晏温。叹息中庭花，散随扶摇翻。

百芳半摧折，白日或翳昏。安得超尘埃，高乘云雷奔。

壮心更激烈，中热生肺肝。愧君忧陋巷，眷眷迂轻轩。

高论清我怀，忽然失冥烦。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。